钦定古今图书集成/明伦汇编/氏族典/第335卷 > 刘季真
## 钦定古今图书集成/明伦汇编/氏族典/第335卷 > 刘季真

按《唐书梁师都传》：“刘季真，离石胡人。父龙儿，大业十
年，举兵自称王，以季真为太子，弟六儿为永安王，锋甚锐。虎贲郎将梁德破杀龙儿，众乃散。唐兵起，六儿
复聚为盗，附刘武周，季真从之，自号太子王。张纶、李
仲文讨之，季真降，诏以为石州总管，赐姓李，封彭山
郡王。武周败，秦王执六儿斩之。季真奔高满政，俄被”
杀。